รัฐบาลไทย-ข่าวทำเนียบรัฐบาล-สมคิดดึงธุรกิจจีนจับคู่ไทยครั้งใหญ่ ขยายโอกาสการค้าการลงทุน
วันจันทร์ที่ 22 พฤษภาคม 2560
สมคิดดึงธุรกิจจีนจับคู่ไทยครั้งใหญ่ ขยายโอกาสการค้าการลงทุน
สมคิดโชว์ผลงานเยือนจีนปี 59 ดึง ธนาคารแห่งประเทศจีน นําคณะนักธุรกิจจับคู่นักลงทุนไทย และขยายโอกาสการค้าการลงทุน และเน้นกลุ่ม S-Curve ด้านบีโอไอเตรียมนําคณะธุรกิจจีน และญีปุ่นดูลู่ทางการลงทุนในพื้นที่อีอีซี
นายสมคิด จาตุศรีพิทักษ์ รองนายกรัฐมนตรี เปิดเผยภายหลังเป็นประธานเปิดงาน “Thailand Cross Border Trade & Investment Conference” หรือ การประชุมเจรจาจับคู่ธุรกิจไทย-จีน จัดโดย ธนาคารแห่งประเทศจีน(Bank of China)และสํานักงานคณะกรรมการส่งเสริมการลงทุน หรือ บีโอไอ ว่า การจัดงานในวันนี้เป็นผลสําเร็จจากการที่ได้มีโอกาสไปเยือนกรุงปักกิ่ง สาธารณะรัฐประชาชนจีน เมื่อปลายปี2559ที่ผ่านมา และได้หารือกับธนาคารแห่งประเทศจีน จึงได้เชิญชวนให้ธนาคารมาจัดงานในรูปแบบของการเจรจาจับคู่ธุรกิจครั้งใหญ่ในประเทศไทยโดยเฉพาะบริษัทจากจีนใน 10กลุ่มอุตสาหกรรมเป้าหมาย หรือS-Curveซึ่งจะช่วยให้ประกอบการไทยสามารถพัฒนาด้านนวัตกรรม และนําพาประเทศไทยก้าวสู่ ไทยแลนด์4.0
โดยธนาคารแห่งประเทศจีน เป็นธนาคารขนาดใหญ่ที่สําคัญ และมีบริษัทจีนจากทั่วโลกเป็นลูกค้า กิจกรรมเจรจาจับคู่ธุรกิจที่เกิดขึ้นจึงเป็นการสร้างโอกาสทางการค้าและการลงทุนร่วมกันของนักธุรกิจจากประเทศจีนกับนักธุรกิจไทย รวมทั้งผู้ประกอบการขนาดกลางและขนาดย่อม (เอสเอ็มอี)ของทั้งสองประเทศ ซึ่งเป็นพลังสําคัญของความร่วมมือกันสร้างขีดความสามารถในการแข่งขัน และเป็นพลังขับเคลื่อนในการพัฒนาเศรษฐกิจและสังคมของประเทศไทยและจีน
“ธนาคารได้นําลูกค้าที่เป็นนักธุรกิจจากประเทศจีนเดินทางมาเข้าร่วมเจรจาจับคู่ธุรกิจกับนักธุรกิจไทย ซึ่งในวันนี้มีผู้ร่วมเจรจาจับคู่รวมกว่า1,000คน ซึ่งจะช่วยสนับสนุนผู้ประกอบการทั้งสองประเทศ โดยเฉพาะเอสเอ็มอี เชื่อมโยงให้ภาคธุรกิจทั้งสองประเทศให้ขยายตัวเพิ่มขึ้น และเราได้เชิญชวนให้นักธุรกิจจีนพิจารณาการลงทุนในประเทศไทย โดยเฉพาะในพื้นที่เขตพัฒนาเศรษฐกิจพิเศษภาคตะวันออก หรือ อีอีซี และจะเป็นศูนย์กลางการพัฒนาเศรษฐกิจของภูมิภาค และเชื่อมโยงเศรษฐกิจกับนโยบายOne Belt One Roadของจีน”นายสมคิด กล่าว
นับตั้งแต่ปี2014จีนเป็นประเทศคู่ค้าและตลาดนําเข้าที่ใหญ่ที่สุดของไทย และในปี2016จีนเป็นประเทศที่เข้ามาลงทุนในไทยมากที่สุดลําดับที่2มีจํานวนทั้งสิ้น81โครงการ รวมมูลค่ากว่า52,700ล้านบาท
ด้านนางหิรัญญา สุจินัย เลขาธิการคณะกรรมการส่งเสริมการลงทุน(บีโอไอ)เปิดเผยว่า นอกจากการมาจับคู่ธุรกิจและดูลู่ทางการลงทุนในไทยแล้ว บีโอไอยังจะนําคณะของธนาคารแห่งประเทศจีนไปเยี่ยมชมพื้นที่อีอีซี และรับฟังนโยบายส่งเสริมการลงทุน ซึ่งนักธุรกิจจีนส่วนใหญ่ให้ความสนใจต่อแผนการเตรียมพื้นที่การพัฒนาระบบสาธารณูปโภคพื้นฐานต่างๆ ของภาครัฐ
นอกจากนี้ สํานักงานเศรษฐกิจการลงทุน ณ นครโอซาก้า (บีโอไอโอซาก้า) ยังได้นําคณะนักลงทุนญี่ปุ่นจํานวน 100 ราย จากอุตสาหกรรมแม่พิมพ์ พลังงานแสงอาทิตย์และภาคขนส่งเข้าร่วมกิจกรรมสร้างเครือข่ายการลงทุนและกิจกรรมจับคู่ธุรกิจ โดยมีสมาคมส่งเสริมการรับช่วงการผลิตไทย สมาคมอุตสาหกรรมแม่พิมพ์ไทยสมาพันธ์สมาคมอุตสาหกรรมสนับสนุนและกลุ่มอุตสาหกรรมผู้ผลิตเครื่องมือแพทย์และสุขภาพเข้าร่วม
นอกจากนั้นยังรับฟังรายละเอียดของนโยบายส่งเสริมการลงทุนใหม่ตามพระราชบัญญัติส่งเสริมการลงทุนฉบับแก้ไข และพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย เพื่อประโยชน์ต่อการตัดสินใจลงทุนในประเทศไทย
เลขาบีโอไอกล่าวด้วยว่า คณะนักลงทุนจากโอซาก้า ได้ลงพื้นที่สํารวจโอกาสการลงทุนในภาคตะวันออก โดยให้ความสนใจ กับพื้นที่ระเบียงเศรษฐกิจพิเศษภาคตะวันออก (อีอีซี )เป็นพิเศษ เพราะมีความโดดเด่นด้านภูมิศาสตร์และเป็นพื้นที่ที่มีศักยภาพจากการสนับสนุนของรัฐบาล ทั้งนี้ ในปี 2559 มีโครงการลงทุนจากญี่ปุ่นยื่นขอรับส่งเสริมจํานวน 264 โครงการ มูลค่าเงินลงทุนรวม 57,466 ล้านบาท
*************************************